# Boglárka Takács

Boglárka Takács (Mór, 28 d'agost de 2001) és una atleta hongaresa que competeix internacionalment com a velocista. Ha estat campiona d'Hongria en diverses ocasions i ostenta el rècord nacional de 100 i 200 metres llisos.

## Trajectòria

Boglárka Takács corre per la secció d'atletisme de l'equip del Budapest Honvéd. El 2022 va rebaixar dues vegades el rècord hongarès de 100 metres llisos: el maig de 2022 va batre el temps d'Enikő Szabó d'11,41 segons del 2004, corrent 11,37 segons, i després al setembre de 2022 el va tornar a baixar a 11,31 segons. L'agost de 2022 va competir en els 100 metres llisos al Campionat d'Europa d'atletisme celebrat a Múnic, classificant-se per a les semifinals.
El juny de 2023 va batre el rècord d'Hongria dels 200 metres llisos establert per Irén Orosz-Árva el 1981, amb 22,77 segons a Budapest. El mateix dia va rebaixar el rècord dels 100 metres llisos a 11,23 segons. També el juny de 2023, Takács va guanyar la medalla de bronze en els 100 metres llisos al Campionat d'Europa d'atletisme per equips de 2023 a Silèsia.
Va ser seleccionada com a part de l'equip d'Hongria per al Campionat d'Europa sub-23 d'atletisme celebrat el juliol de 2023 a Espoo. A les semifinals de 100 metres llisos va ser la classificadora més ràpida i va establir un nou rècord nacional d'11,14 segons, que també va millorar el millor temps europeu sub-23 de l'any. Va guanyar la medalla de plata a la final i després també va guanyar la medalla de plata en els 200 metres llisos.
Seleccionada per al Campionat del Món d'atletisme 2023 a Budapest, es va classificar per a la semifinal dels 100 metres llisos. També va competir en els 200 metres llisos però no va superar les sèries classificatòries. Va arribar a les semifinals dels 60 metres femenins al Campionat del Món d'atletisme en pista coberta de 2024 a Glasgow. Va córrer com a part de l'equip de relleus hongarès de 4x100 m al Campionat del Món de 2024 a Nassau. Va acabar sisena als 100 metres llisos a l'esdeveniment de la Diamond League de 2024 a Estocolm.
La velocista hongaresa va representar el seu país als Jocs Olímpics de París 2024. En la prova de 100 m llisos no va poder superar la semifinal; mentre que en els 200 m llisos va ser eliminada en la repesca.

## Marques personals

| Disciplina | Marca | Seu | Data |
| 60m llisos | 7.20 NR | Nyíregyháza | 17 de febrer de 2024 |
| 100m llisos | 11.10 NR | París | 2 d'agost de 2024 |
| 200m llisos | 22.71 NR | Budapest | 26 de maig de 2024 |
| 4x100m relleus | 43.38 NR | Budapest | 25 d'agost de 2023 |

## Trajectòria professional

Jocs Olímpics :
| Any | Seu | Posició | Prova |
| 2024 | París | 18a posició | 100m |
| 2024 | París | 27a posició | 200m |
| Campionat del Món ||||
| 2023 | Budapest | 23a posició | 100m |
| 2023 | Budapest | 29a posició | 200m |
| 2023 | Budapest | 14a posició | 4x100m relleus |
| Campionat d'Europa ||||
| 2022 | Múnic | 16a posició | 100m |
| 2022 | Múnic | 11a posició | 4x100m relleus |
| 2024 | Roma | 9a posició | 100m |
| 2024 | Roma | 13a posició | 200m |

## Notes

* ↑ En hongarès, Takács Boglárka, doncs l'ordre tradicional al país situa el cognom al davant del prenom.

## Referències

* ↑ «Boglarka Takacs». World Athletics. [Consulta: 4 juliol 2023].
* ↑ «Takács Boglárka új magyar csúcsot futott 100 méteren». Atletika.hu, 26-05-2022. [Consulta: 13 juliol 2023].
* ↑ «BOGLÁRKA TAKÁCS STARTED THE SEASON WITH A TIME CLOSE TO HER 100TH HUNGARIAN PEAK». Eurosport.hu, 22-05-2023. [Consulta: 13 juliol 2023].
* ↑ «Boglárka Takács further improved her national record in the women's 100 m». Nemzetosport.hu, 09-06-2022. [Consulta: 13 juliol 2023].
* ↑ «Boglárka Takács finished third in the EC semi-finals». mormost.hu, 17-08-2022. [Consulta: 12 juliol 2023].
* ↑ «BOGLÁRKA TAKÁCS BROKE A 42-YEAR-OLD NATIONAL RECORD». civilek.info, 09-06-2023. [Consulta: 13 juliol 2023].
* ↑ «Boglárka Takács broke a 42-year-old national record in the 200 at the Hungarian Athletics Grand Prix». m4sport.hu, 08-06-2023. [Consulta: 13 juliol 2023].
* ↑ «Marton sets the tone for dominant Hungary in the 2nd Division in Silesia 2023». European-athletics, 20-06-2023. [Consulta: 13 juliol 2023].
* ↑ «Flirting with the dream limit, the 21-year-old law student once again set a record». index.hu, 14-07-2023. [Consulta: 15 juliol 2023].
* ↑ «Womens 100m result». espoo23results.Europeanathletics.com, 13-07-2023. Arxivat de l'original el 13 de juliol 2023. [Consulta: 13 juliol 2023].
* ↑ «Delphine Nkansa crowned European U23 champion in the 200m: 'I thought it was impossible to win…'». euro.dayfr.com, 16-07-2023. [Consulta: 18 juliol 2023].
* ↑ «Women's 100m Results: World Athletics Championships 2023». Watch Athletics, 21-08-2023. [Consulta: 21 agost 2023].
* ↑ «Women's 200m Results: World Athletics Championships 2023». Watch Athletics, 23-08-2023.
* ↑ «Women's 60m Results - World Athletics Indoor Championships 2024». Watch Athletics, 02-03-2024. [Consulta: 2 març 2024].
* ↑ «Women 4x100m Results - World Athletics Relays Championships 2024». World Athletics, 05-05-2024. [Consulta: 12 maig 2024].
* ↑ Johnson, Robert. «2024 Stockholm Diamond League Results – 2024 Bauhaus Galan Results». Letsrun, 02-06-2024. [Consulta: 3 juny 2024].
* ↑ «TAKACS Boglarka» (en anglès). COI, 05-08-2024. [Consulta: 18 agost 2024].